Държавен вестник, бр. 31, 2025 г., стр. 25

БРОЙ  31	
Д Ъ Р Ж А В Е Н  В Е С Т Н И К 	
СТР.  25   
а) използване без зрение
когато продуктът или услугата предоставя 
зрителни режими на работа, се осигурява 
поне един режим на работа, който не изисква 
зрение;
б) използване с ограничено зрение
когато продуктът или услугата предоставя 
зрителни режими на работа, се осигурява поне 
един режим на работа, който дава възмож­
ност на ползвателите да боравят с продукта 
с ограничено зрение;
в) използване без възприемане на цвят
когато продуктът или услугата предоставя 
зрителни режими на работа, се осигурява 
поне един режим на работа, който не изисква 
възприемане на цвят от ползвателя;
г) използване без слух
когато продуктът или услугата предоста­
вя звукови режими на работа, се осигурява 
поне един режим на работа, който не изисква 
слух/звук;
д) използване с ограничен слух
когато продуктът или услугата предоставя 
звукови режими на работа, се осигурява поне 
един режим на работа с подобрени аудиоха­
рактеристики, които дават възможност на 
ползвателите с ограничен слух да боравят с 
продукта;
е) използване без гласови способности
когато продуктът или услугата изисква 
гласова намеса от ползвателите, се осигурява 
поне един режим на работа, който не изисква 
такава; гласовата намеса включва произвеж­
дани звуци от говорния апарат, като говор, 
подсвирване или цъкане с език;
ж) използване с ограничени способности 
за боравене с ръце или сила
когато продуктът или услугата изисква 
ръчни действия, се осигурява поне един режим 
на работа, който позволява на ползвателите 
да го използват чрез алтернативни действия, 
за които не се изисква управление и бораве­
не чрез фина моторика, сила на ръката или 
задействането на повече от един бутон за 
управление в един и същ момент;
з) използване с ограничен обхват
функционалните елементи на продукти­
те трябва да могат да бъдат достигнати от 
всички ползватели; когато продуктът или 
услугата предоставя ръчен режим на работа, 
се осигурява поне един режим на работа при 
ограничен обхват и ограничена сила;
и) свеждане до минимум на риска от 
предиз­викване на фотосензитивни епилеп­
тични припадъци
когато продуктът предоставя зрителни 
режими на работа, той избягва режими на 
работа, които предизвикват фотосензитивни 
епилептични припадъци;
к) използване с ограничени когнитивни 
способности
продуктът или услугата предоставя поне 
един режим на работа, включващ характерис­
тики, които го правят по-опростен и по-лесен 
за ползване;
л) неприкосновеност на личния живот
когато продуктът или услугата включва 
характеристики, които са предвидени за дос­
тъпност, се предоставя поне един режим на 
работа, който запазва неприкосновеността на 
личния живот при използването на характе­
ристиките за достъпност.
Приложение № 3
към чл. 7
ПРОЦЕДУРА ЗА ОЦЕНЯВАНЕ НА СЪОТ­
ВЕТСТВИЕТО НА ПРОДУКТИ
1. Вътрешен производствен контрол
Вътрешен производствен контрол е проце­
дурата за оценяване на съответствието, чрез 
която производителят изпълнява задължени­
ята си по т. 2, 3 и 4 и гарантира и декларира 
на своя отговорност, че съответните продукти 
отговарят на съответните изисквания за дос­
тъпност по чл. 4.
2. Техническа документация
Техническата документация се изготвя 
от производителя. Техническата документа­
ция позволява да се оцени съответствието 
на продукта със съответните изисквания за 
достъпност по чл. 4, и – в случай че произ­
водителят се е позовал на чл. 3 – доказва, 
че съответните изисквания за достъпност 
биха довели до основно изменение или биха 
наложили прекомерна тежест. Техническата 
документация определя приложимите изиск­
вания и обхваща, доколкото е необходимо 
за оценяването, проекта, производството и 
действието на продукта.
Техническата документация съдържа, кога­
то е приложимо, най-малко следните елементи:
а) общо описание на продукта;
б) списък на хармонизираните стандарти 
и на технически спецификации, приети на 
основание чл. 15, параграф 3 от Директива 
(ЕС) 2019/882, данните за които са публику­
вани в „Официален вестник“ на Европейския 
съюз, приложени изцяло или частично, и опи­
сания на решенията, приети с цел изпълнение 
на съответните изисквания за достъпност по 
чл. 4, когато тези хармонизирани стандарти 
или технически спецификации не са били 
приложени; при частично приложени хармо­
низирани стандарти или технически специ­
фикации техническата документация посочва 
частите, които са приложени.
3. Производство
Производителят взема всички необходими 
мерки за това производственият процес и не­
говото наблюдение да осигурят съответствието